《游香山佛迹》
宋代·周锷

灵山名达蓬，香水霭瞻蔔。
龙只久覆获，云物翳深谷。
拂衣向劫中，神斧断苍玉。
至今天人尊，灵迹印金粟。
颇闻开士识，飞锡隐岩麓。
坐令湖海客，香供走川陆。
巍巍虔报地，色相俨金屋。
缅想旧巾瓶，犹能慰心目。
篮舆访莲社，一笑欣自足。
抚事动幽寻，畴能氓宁辱。
松炉袅如见，余力付棋局。
更觉梦中身，悠然百无欲。

作者简介：明州鄞县人，字廉彦。周师厚子。神宗元丰二年进士。调桐城县尉，辞不赴，益究治六经诸子百家之说，悉著论其本旨。游颍昌府，访其舅范纯仁，过洛，见文彦博、司马光，皆见器重。后知南雄州，以言边事忤时相，入党籍，退休于家，学者称为鄞江先生。有文集。